Ghana manpanyin Nana Addo Dankwa Akuffo dze ato gua dɛ ɔno nye manpanyin a ɔayɛ nhyehyɛɛ mapa wɔ keteke akwan ne nyɛe mu kyɛn aban biara a ɔaba ofi ber a Ghana nya ne fahodzi.
Mfe enum a etwamu kɔr wɔ m’amambu mu no, dwumadzi pii na akɔdo wɔ keteke akwan ne nyeɛ mu ofitsi ber a Ghana nya fahodzi kyɛn aban biara a ɔaba. Yɛatow fapem a ɔyɛ dzen na ɔbɔboa ma yɛayɛ ndzɛmba akɛse ansana medze m’amambu bɛba ewei.
Ɔdze nsɛm yi too gua ber orubue nsamdo a wɔayɛ no wɔ sor na keteke kwan da ase na ne tsentsen yɛ ɔhakrɔn (900-meter) wɔ Afienya, Mumu 6, 2022 a ɔyɛ Benada. Wɔhyɛɛ dwumadzi yi ase wɔ bosoom Ayɛwoho, afe 2018 mu na wowie December 2022. Wɔyɛɛ dɛ nkyɛ wobowie wɔ afe 2021 mu na ɔnam yarba Covid-19 ntsi oenntum ennwie.
Wɔyɛɛ Tema-Mpakadanfo keteke kwan no dɛ dzaa ɔbɛma yenya akwan ohorow pii a ɔbɔboa hɛn ma yeetum dze ndzɛmba efi Tema nsu hɛn gyinabea (Habour) dze akɔ Etsifi Mantɔw mu. Ɔyɛ ɔfa a odzikan wɔ keteke kwan a wɔreyɛ dze aka Ghana keteke kwan na Burkna Faso keteke kwan no abɔmu. Iyi bɛma yenya keteke kwan a ofi Tema nsu hɛn gyinabea (Habour) wɔ Ghana dze kesi Ouagadougou, Burkina Faso kurow no ne tsir ne keteke kwan ano.
Iyi ka aban no ne nhyehyɛɛ dɛ ɔbɛyɛ ma nkorɔfo etum dze ndzɛmba efi Tema nsu hɛn gyinabea (harbour) dze akɔ Etsifi Mantɔw mu. Siantsir yi ntsi, aban ahyɛ bɔ dɛ ɔbɔbɔ mbɔdzen ebue keteke kwan a ɔda Tema-Mpakadanfo ano wɔ bosoom anan a odzikan wɔ afe fofor, 2023a yɛrebesi mu no. Manpanyin dze too gua bio dɛ, keteke akwan ne nyɛe no bɔboa ma ɛkɔnɔme no akɔ yie. Afei, ɔ man no rohwɛ dɛ ɔbɛyɛ keteke akwan a ne tsentsen yɛ 4,500 (4500-meter) wɔ mbeambea pii wɔ ɔman Ghana mu.
